
ŠILUTĖS RAJONO SAVIVALDYBĖS ADMINISTRACIJOS
VIEŠŲJŲ PASLAUGŲ SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL VIEŠOSIOS ĮSTAIGOS ŠILUTĖS LIGONINĖS GYDYMO IR SLAUGOS TARYBŲ SUDARYMO“ PROJEKTO    

2026 m.            d.
Šilutė


	1. Parengto projekto tikslai ir uždaviniai.
Pagrindinis sprendimo tikslas – patvirtinti atnaujintas viešosios įstaigos Šilutės ligoninės gydymo ir slaugos tarybas.


	2. Kaip šiuo metu yra sureguliuoti projekte aptarti klausimai.

	Lietuvos Respublikos vietos savivaldos įstatymo 15 straipsnio 3 dalies 2 punktu reglamentuojama, kad prie paprastosios savivaldybės tarybos kompetencijos priskiriama viešųjų įstaigų (kurių savininkė yra Savivaldybė) kolegialių organų sudarymas, kai tai numatyta viešosios įstaigos įstatuose. Šilutės rajono savivaldybės mero 2025 m. gegužės 16 d. potvarkio Nr. M1-281 patvirtintų viešosios įstaigos Šilutės ligoninės įstatų 86 ir 99 punktuose nustatyta, kad gydymo ir slaugos tarybos sudaromos penkerių metų kadencijai.
Atsižvelgiant į minėtas teisės aktų nuostatas, parengtas sprendimo projektas dėl viešosios įstaigos Šilutės ligoninės gydymo ir slaugos tarybų sudarymo. 


	3. Kokių pozityvių rezultatų laukiama.
Priėmus sprendimą bus atnaujintos viešosios įstaigos Šilutės ligoninės gydymo ir slaugos tarybos penkerių metų kadencijai.


	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamos pasekmės nenumatomos.


	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.
Priėmus šį sprendimą, neteks galios Šilutės rajono savivaldybės tarybos 2021 m. gruodžio 16 d. sprendimas Nr. T1-866 „Dėl viešosios įstaigos Šilutės ligoninės gydymo ir slaugos tarybų sudarymo“.


		6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projekto antikorupcinis vertinimas neatliekamas, nes projektu nesukuriamas naujas teisinis reguliavimas ir jis neatitinka Lietuvos Respublikos korupcijos prevencijos įstatymo 8 straipsnyje nustatytų atvejų, kai toks vertinimas yra privalomas.





	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Specialistų vertinimų, išvadų, ekonominių apskaičiavimų nerengta. Papildomų Savivaldybės biudžeto lėšų nereikės.


	8. Projekto autorius ar autorių grupė.

	Sprendimo projektą rengė Šilutės rajono savivaldybės administracijos Viešųjų paslaugų skyriaus vyriausioji specialistė sveikatos reikalų koordinatorė Gintarė Žvirblienė.


	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Viešoji įstaiga Šilutės ligoninė, gydymo taryba, slaugos taryba, kolegialūs organai.


	10. Kiti, autorių nuomone,  reikalingi pagrindimai ir paaiškinimai.
Nėra.

	


Viešųjų paslaugų skyriaus 
vyriausioji specialistė sveikatos reikalų koordinatorė 	   	                     Gintarė Žvirblienė


